
	COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC 


	Bucureşti,
	 4.03.2009

	Nr.
	    26/264


Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul suplimentar asupra proiectului de Lege pentru modificarea alin.(3) al art.8 din Ordonanţa Guvernului nr.7/2006 privind instituirea Programului de dezvoltare a infrastructurii şi a unor baze sportive din spaţiul rural, trimis comisiei în vederea reexaminării şi depunerii unui nou raport, cu adresa nr. PL.x 568 din 25 februarie 2009.

PREŞEDINTE,

SULFINA BARBU
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

R A P O R T      S U P L I M E N T A R 
asupra proiectului de Lege pentru modificarea alin.(3) al art.8 din Ordonanţa Guvernului nr.7/2006 privind instituirea 

Programului de dezvoltare a infrastructurii şi 

a unor baze sportive din spaţiul rural

În şedinţa Plenului Camerei Deputaţilor din ziua de marţi, 24 februarie 2009, în temeiul art.70 din Regulamentul Camerei Deputaţilor, republicat, s-a hotărât retrimiterea proiectului de Lege pentru modificarea alin.(3) al art.8 din Ordonanţa Guvernului nr.7/2006 privind instituirea Programului de dezvoltare a infrastructurii şi a unor baze sportive din spaţiul rural (PLx.568/2008/2009), Comisiei pentru administraţie publică amenajarea teritoriului şi echilibru ecologic sesizată în fond, în vederea reexaminării şi depunerii unui nou raport.

Pentru acest proiect de lege s-a întocmit raportul nr.26/2937 din 12.02.2009 prin care s-a propus respingerea acestuia.

La întocmirea prezentului raport Comisia a avut în vedere:

· avizul favorabil al Consiliului Legislativ (nr.376/25.03.2008)
· avizul favorabil al Comisiei juridice, de disciplină şi imunităţi (nr.PLx.568/27.01.2009)

· punctul de vedere negativ al Guvernului nr.(1301/03.06.2008)


Proiectul de lege are ca obiect de reglementare modificarea alineatului (3) al articolului 8 din Ordonanţa Guvernului nr.7/2006 privind instituirea Programului de dezvoltare a infrastructurii şi a unor baze sportive din spaţiul rural, cu modificările şi completările ulterioare, în sensul modificării perioadei aferente programului, 2006 – 2010 (în prezent ultimul an este 2009) şi a cuantumului total al fondurilor alocate proiectelor eligibile (4.000.000.000 lei în loc de 3.000.000.000 lei). 
Comisia propune Plenului Camerei Deputaţilor menţinerea raportului de respingere a proiectului de lege din următoarele considerente: reglementările propuse se regăsesc în Legea bugetului de stat pe anul 2009. La art.4, litera e) se prevede: „din taxa pe valoare adăugată se alocă 17.608,2 milioane lei sume defalcate pentru bugetele locale, din care: 914,2 milioane lei pentru finanţarea Programului de dezvoltare a infrastructurii şi a unor baze sportive din spaţiul rural, care se vor repartiza pe judeţe şi proiecte eligibile prin hotărârea a Guvernului, potrivit Ordonanţei Guvernului nr.7/2006 privind instituirea Programului de dezvoltare a infrastructurii şi a unor baze sportive din mediul rural, aprobată cu modificări şi completări prin Legea nr.71/2007”.
De asemenea, la art.21 se prevede: „Termenul de aplicare a Programului de dezvoltare a infrastructurii unor baze sportive din spaţiul rural, aprobat prin Ordonanţa Guvernului nr.7/2006, aprobată cu modificări şi completări prin Legea nr.71/2007, se prelungeşte până la 31.12.2009”.
Proiectul de Lege face parte din categoria legilor ordinare, conform prevederilor art.73 alin.(1) din Constituţia României, republicată.

La lucrările comisiei au fost prezenţi 25 deputaţi, din totalul de 31 membri ai comisiei.

Proiectul de Lege a fost dezbătut şi avizat în fond în şedinţa comisiei din data de 3 martie 2009.
Raportul de respingere al comisiei a fost adoptat cu 22 voturi pentru şi 3 voturi împotrivă.
Proiectul de lege a fost adoptat de Senat în şedinţa din 16 septembrie 2008.
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 

	PREŞEDINTE,
	SECRETAR,

	Sulfina BARBU
	Mihai Cristian APOSTOLACHE

